smcproject/ml-wiki-sentences huggingface dataset:
അതിനുപുറമേ ഡോ. ഗുണ്ടർട്ടിന്റെ മലയാളം ഇംഗ്ളീഷ് നിഘണ്ടു പുതിയ തലമുറക്കാർക്ക് പരിചയപ്പെടുത്തിയതും ഇദ്ദേഹമാണ്.
ബുക്ക് ക്ലബ്, വി.ഐ.പി ക്ലബ് വഴി വീട്ടിൽ ഒരു ലൈബ്രറി എന്ന ആശയം പ്രചരിപ്പിച്ചു.
കൃതികൾ എലിവാണം (1948) കറുപ്പും വെളുപ്പും (1948) കുറ്റിച്ചൂൽ.
(1950) മെത്രാനും കൊതുകും (1955) എന്നെ വെറുതേ വിടരുത് (1986) മുഖ്യമന്ത്രി മുത.
(1987) സത്യം 95 ശതമാനം (1988) പത്രം പുസ്തകം ഉപദേശിയും (1989) പാലങ്ങളും പാലങ്ങളും (1990) തീവണ്ടി തീവണ്ടി തീവണ്ടി (1991) ധർമ്മപുരാണം മുതൽ സർക്കാർ പുരാണം വരെ (1993) ഓഫേഴ്‌സ് ഗിൽഡും മാങ്ങാച്ചാറും (1994) ഡൽഹികഥകൾ കുറച്ചുകൂടി (1997) സെമിത്തേരിയിൽ സ്ഥലം കുറവാണ് (1997) ദൈവത്തിനെന്തിനിത്ര ഒച്ച (1998) ക്രിസ്തു കേരളത്തിൽ വന്നാൽ (2000) ചിരിക്കാം ചിന്തിക്കാം (2000) ജനങ്ങളുടെ രാജാവ് (2001) ചെറിയ കാര്യങ്ങൾ തൊട്ട് സി കേശവൻവരെ (2002) മലയാള പുസ്തക പ്രസാധനം (2004) പുരസ്കാരങ്ങൾ പദ്മഭൂഷൻ ബഹുമതി (1999) സ്വദേശാഭിമാനി പുരസ്കാരം പുസ്തക പ്രസാധകരുടെ അവാർഡ് എം.കെ.കെ. നായർ അവാർഡ് പുസ്തകരത്നം ബഹുമതി രാജീവ് ഗാന്ധി പുരസ്‌കാരം, പ്രസാധന പ്രവർത്തനങ്ങൾ 1945 ഏപ്രിലിൽ സാഹിത്യ പ്രവർത്തക സഹകരണസംഘത്തിന്റെ സ്ഥാപനം, സ്ഥാപകാംഗം.
1949-ൽ നാഷനൽ ബുക്സ്റ്റാളും സാഹിത്യ പ്രവർത്തക സഹകരണസംഘവും ഒന്നുചേർന്നപ്പോൾ, എൻ.ബി.എസ്സിന്റെ ജനറൽ മാനേജരായി.
1962 - 1974 കോട്ടയം പബ്ലിക് ലൈബ്രറിയുടെ സെക്രട്ടറി 1965 തൊട്ട് 1973 വരെ സാഹിത്യ പ്രവർത്തക സഹകരണസംഘത്തിന്റെ സെക്രട്ടറിയായിരുന്നു.
1974 ആഗസ്റ്റ് 29 നു ഡി.സി.ബുക്സ് സ്ഥാപിച്ചു.
1977 നവംബറിൽ കറന്റ് ബുക്സ് ഏറ്റെടുത്തു.
1978 കൈരളി മുദ്രാലയം സ്ഥാപിച്ചു.
കൈരളി ചിൽഡ്രൻസ് ബുക് ട്രസ്റ്റിന്റെ ഓണററി സെക്രട്ടറി.
അവലംബം ↑ കേരള സാഹിത്യ അക്കാദമി ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help ) പുറത്തേക്കുള്ള കണ്ണികൾ വെബ്സൈറ്റ് Archived 2014-02-23 at the Wayback Machine .
ഡി.സി. കിഴക്കേമുറി കിഴക്കേമുറിയുടെ പുസ്തകവിപ്ലവം - പി.കെ. രാജശേഖരൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൊമിനിക്_ചാക്കോ_കിഴക്കേമുറി_(1914_-_99) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുവിഴ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ജനുവരി മുതൽ തുടരുന്നു.
ആലപ്പുഴ ജില്ലയിൽ , ചേർത്തല താലൂക്കിൽ സ്ഥിതിചെയ്യുന്ന സ്ഥലമാണ് തിരുവിഴ .
ചേർത്തല തെക്ക് ഗ്രാമപഞ്ചായത്തിന്റെ ഭാഗമാണിത്.
പ്രസിദ്ധമായ തിരുവിഴ മഹാദേവക്ഷേത്രം ഇവിടെ സ്ഥിതിചെയ്യുന്നു.
നാഗസ്വരവിദ്വാൻ തിരുവിഴ ജയശങ്കറിന്റെ ജന്മദേശവും കൂടിയാണ് തിരുവിഴ.
തിരുവിഴ മഹാദേവക്ഷേത്രം
കേരളസംസ്ഥാനത്ത് , ആലപ്പുഴ ജില്ലയിൽ ചേർത്തല താലൂക്കിൽ ചേർത്തല തെക്ക് ഗ്രാമപഞ്ചായത്തിൽ തിരുവിഴ ദേശത്ത് സ്ഥിതിചെയ്യുന്ന ഒരു ക്ഷേത്രമാണ് തിരുവിഴ മഹാദേവക്ഷേത്രം.
നീലകണ്ഠസങ്കല്പത്തിലുള്ള പരമശിവൻ പ്രതിഷ്ഠയായുള്ള ഈ ക്ഷേത്രത്തിൽ ഉപദേവതകളായി ഗണപതി , അയ്യപ്പൻ , മഹാവിഷ്ണു (കൂടുതൽ പ്രാധാന്യം), നാഗദൈവങ്ങൾ , യക്ഷിയമ്മ , അറുകൊല , കാപ്പിരിമുത്തപ്പൻ എന്നിവർക്കും പ്രതിഷ്ഠകളുണ്ട്.
തറനിരപ്പിൽ നിന്ന് താഴെ സ്ഥിതിചെയ്യുന്ന ഗർഭഗൃഹമുള്ള ഈ ക്ഷേത്രത്തിൽ തന്മൂലം വർഷക്കാലത്ത് മഴവെള്ളം ഒഴുകി ഗർഭഗൃഹം മൂടുന്നത് പതിവാണ്.
കൈവിഷദോഷം പരിഹരിയ്ക്കുന്നതിന് ഈ ക്ഷേത്രത്തിലെ ഭജനം ഉത്തമമാണെന്ന് വിശ്വസിച്ചുവരുന്നു.
മറ്റെവിടെയും വളരാത്ത ഒരു ചെടി പാലിൽ കലക്കിക്കൊടുത്താണ് ഇവിടെനിന്ന് കൈവിഷദോഷം പരിഹരിയ്ക്കുന്നത്.
നിരവധി ഭക്തരാണ് ഇതിനായി ക്ഷേത്രത്തിലേയ്ക്ക് വരുന്നത്.
മീനമാസത്തിലെ തിരുവാതിര നക്ഷത്രത്തിൽ ആറാട്ടായി പത്തുദിവസത്തെ ഉത്സവമാണ് ഈ ക്ഷേത്രത്തിലുള്ളത്.
കൂടാതെ കുംഭമാസത്തിൽ ശിവരാത്രി , ധനുമാസത്തിൽ തിരുവാതിര എന്നിവയും അതിവിശേഷമാണ്.
ഐതിഹ്യം ക്ഷേത്രസ്ഥാപനം
തിരുവിഴ ക്ഷേത്രസ്ഥാപനത്തെക്കുറിച്ചുള്ള വിശദമായ ഒരു കഥ, ഐതിഹ്യമാലയിൽ വിവരിച്ചിട്ടുണ്ട്.
തിരുവിഴ മഹാദേവനും അവിടത്തെ മരുന്നും എന്നാണ് ഐതിഹ്യമാലാകാരനായ കൊട്ടാരത്തിൽ ശങ്കുണ്ണി ഈ ഭാഗത്തിന് നൽകിയിരിയ്ക്കുന്ന പേര്.
ഇതിൽ നിന്നുതന്നെയാണ് ക്ഷേത്രത്തിലെ പ്രധാന ആകർഷണമായ പച്ചമരുന്നിനെക്കുറിച്ചും പറയുന്നത്.
അതിൽ ക്ഷേത്രസ്ഥാപനത്തിന്റെ കഥ ഇങ്ങനെ:
ഇന്ന് ക്ഷേത്രമിരിയ്ക്കുന്ന സ്ഥലത്ത് പണ്ടുകാലത്ത് അതിവിശാലമായ ഒരു ജലാശയമുണ്ടായിരുന്നു.
ക്ഷേത്രത്തിലെ മുഖ്യപ്രതിഷ്ഠയായ സ്വയംഭൂ ശിവലിംഗം , ഇവിടെയാണ് ഉദ്ഭവിച്ചത്.
ഇതിന്റെ തെളിവായി ഇന്നും ക്ഷേത്രപ്രതിഷ്ഠ തറനിരപ്പിൽ നിന്ന് താഴെയായാണ് കിടപ്പ്.
മേൽപ്പറഞ്ഞ കുളം അറയ്ക്കൽ പണിയ്ക്കർ എന്നുപേരുള്ള ഒരു നാടുവാഴിയുടെ കൈവശമായിരുന്നു.
ഇതിൽ നിറയെ കാരാമകളുണ്ടായിരുന്നു .
അക്കാലത്ത് പണിയ്ക്കരുടെ കീഴിൽ പണിയെടുത്തിരുന്ന ഉള്ളാടസമുദായക്കാർ ഇവിടെ നിന്ന് കാരാമകളെ പിടിച്ചുകൊണ്ടുപോയിത്തിന്നുന്നത് പതിവായിരുന്നു.
അങ്ങനെയിരിയ്ക്കേ ഒരു ദിവസം അത്തരത്തിൽ ആമയെ പിടിയ്ക്കാൻ വന്ന ഒരു ഉള്ളാടസ്ത്രീ, തന്റെ കോൽ കൊണ്ട് ഒരു സ്ഥലത്ത് കുത്തിയപ്പോൾ അവിടെനിന്ന് അതികഠിനമായ രക്തപ്രവാഹമുണ്ടായി.
അവർ ഉടനെ ഈ വിവരം അറയ്ക്കൽ പണിയ്ക്കരെ അറിയിച്ചു.
ഇതെത്തുടർന്ന് പണിയ്ക്കർ സ്ഥലത്തെത്തുകയും കുളം വറ്റിയ്ക്കാനുള്ള ശ്രമങ്ങൾ തുടങ്ങുകയും ചെയ്തു.
മൂന്നുദിവസം കിണഞ്ഞ് പരിശ്രമിച്ചിട്ടും വെള്ളം വറ്റിയ്ക്കാൻ സാധിച്ചില്ല.
എന്നാൽ, വർത്തുളാകൃതിയിലുള്ള ഒരു ശിലാരൂപം അവർക്ക് കാണാൻ സാധിച്ചു.
അവിടെനിന്നാണ് രക്തമൊഴുകുന്നതെന്ന് മനസ്സിലായ നാട്ടുകാർ, അതൊരു സാധാരണ ശിലയല്ലെന്ന് മനസ്സിലാക്കി.
എന്നാൽ, എന്താണ് അതിന്റെ കാരണമെന്ന് വ്യക്തമായി കാണാൻ അവർക്കായില്ല.
നാലാം ദിവസം രാവിലെ ഒരു യോഗീശ്വരൻ സ്ഥലത്ത് പ്രത്യക്ഷപ്പെട്ടു.
പരിഭ്രാന്തരായി നിന്ന് നാട്ടുകാരോട് സ്വയംഭൂവായ ഒരു ശിവലിംഗമാണ് ആ ശിലയെന്നും അതുകൊണ്ടാണ് രക്തപ്രവാഹമുണ്ടാകുന്നതെന്നും അദ്ദേഹം പറയുകയുണ്ടായി.
തുടർന്ന് തന്റെ കൈവശമുണ്ടായിരുന്ന സഞ്ചിയിൽ നിന്ന് അല്പം ഭസ്മമെടുത്ത് യോഗീശ്വരൻ ശിവലിംഗത്തിൽ പുരട്ടുകയും അതോടെ രക്തപ്രവാഹം നിലയ്ക്കുകയും ചെയ്തു.
ഇതിനുശേഷം ഉടനെ കുളം നികത്തണമെന്നും അവിടെ ഒരു ശിവക്ഷേത്രം പണിയണമെന്നും ആവശ്യപ്പെട്ട അദ്ദേഹം, അങ്ങനെ ചെയ്താൽ ഗ്രാമത്തിന് സർവൈശ്വര്യങ്ങളും ഉണ്ടാകുമെന്നുകൂടി അരുൾ ചെയ്ത് അപ്രത്യക്ഷനായി.
ശിവലിംഗത്തിൽ കുത്തിയ ഉള്ളാടസ്ത്രീ, ഈ വിവരമറിഞ്ഞതോടെ മാനസിക വിഭ്രാന്തിയ്ക്ക് അടിമപ്പെടുകയും 'തിരുപിഴ..തിരുപിഴ..'
എന്ന് നിലവിളിച്ച് ഓടിനടക്കാൻ തുടങ്ങുകയും ചെയ്തു.
തിരുപിഴ എന്ന വാക്കാണ് പിൽക്കാലത്ത് തിരുവിഴയായതെന്ന് കഥ പറയുന്നു.
യോഗീശ്വരൻ അരുൾ ചെയ്തതനുസരിച്ച് നാട്ടുകാർ ഉടനെത്തന്നെ കുളം നികത്തുകയും ക്ഷേത്രം പണിയുകയും ചെയ്തു.
ശിവലിംഗം ഉദ്ഭവിച്ചത് കുളത്തിലായതിനാൽ ആ ഭാഗം തറനിരപ്പിൽ നിന്ന് താഴേയ്ക്കായാണ് പണിതത്.
ഇതിന്റെ ഫലമായി ഇപ്പോഴും പ്രളയകാലത്ത് ഗർഭഗൃഹം വെള്ളത്തിലാകാറുണ്ട്.
ആ സമയം മുകളിലേയ്ക്ക് കയറ്റി പ്രത്യേകം സ്ഥലത്താണ് പൂജ നടത്തുക.
പച്ചമരുന്ന്
തിരുവിഴ ക്ഷേത്രത്തിലെ ഏറ്റവും വലിയ പ്രത്യേകതയാണ് അവിടത്തെ പച്ചമരുന്ന്.
മറ്റെവിടെയും കാണാത്ത ഒരു പ്രത്യേകതരം ചെടി പാലിൽ കലക്കിയാണ് ഇത് കൊടുക്കുന്നത്.
മനോവിഭ്രാന്തികൾ അടക്കുന്നതിന് ഇത് ഉത്തമ ഔഷധമായി കണക്കാക്കപ്പെടുന്നു.
രാജ്യത്തിന്റെ പല ഭാഗങ്ങളിൽ നിന്ന് നിരവധി ആളുകളാണ് ഈ വിശേഷമറിഞ്ഞ് ഇത് സേവിയ്ക്കാൻ വരുന്നത്.
ഈ ചടങ്ങ് തുടങ്ങാനുള്ള കാരണം, തിരുവിഴ മഹാദേവനും അവിടത്തെ മരുന്നും എന്ന ഭാഗത്തുതന്നെ കൊട്ടാരത്തിൽ ശങ്കുണ്ണി വിവരിച്ചിട്ടുണ്ട്.
ക്ഷേത്രനിർമ്മാണവും കലശാദിക്രിയകളും കഴിഞ്ഞ് കുറച്ചുകാലം കഴിഞ്ഞപ്പോൾ ക്ഷേത്രത്തിൽ നിത്യേന ഒരു ഭ്രാന്തൻ വരാൻ തുടങ്ങി.
അയാൾ ക്ഷേത്രത്തിൽ വരുന്നവരെയും പോകുന്നവരെയും നിരന്തരം ഉപദ്രവിയ്ക്കാൻ തുടങ്ങി.
അവരിൽ ഏറ്റവുമധികം ഉപദ്രവങ്ങൾ ഏറ്റുവാങ്ങിയത് ക്ഷേത്രത്തിലെ പാത്രംതേപ്പുകാരനായിരുന്ന തലക്കാട്ട് നായരെയാണ്.
ആദ്യമൊന്നും നായർ കാര്യമാക്കിയില്ലെങ്കിലും ഭ്രാന്തന്റെ ഉപദ്രവം കൂടാൻ തുടങ്ങിയതോടെ അദ്ദേഹം ഭഗവാനെത്തന്നെ ശരണം പ്രാപിച്ചു.
അങ്ങനെയിരിയ്ക്കേ ഒരുദിവസം രാത്രി നായർക്ക് മഹാദേവന്റെ സ്വപ്നദർശനമുണ്ടായി.
പിറ്റേന്ന് ഭ്രാന്തനെ ക്ഷേത്രത്തിലൊരു സ്ഥലത്ത് കെട്ടിയിടണമെന്നും അതിന്റെ പിറ്റേന്ന് രാവിലെ നായരുടെ പറമ്പിൽ ഒരു പ്രത്യേകതരം ചെടി മുളയ്ക്കുമെന്നും അത് പറിച്ചെടുത്ത് മേൽശാന്തിയെ ഏല്പിയ്ക്കണമെന്നും അത് അവരെക്കൊണ്ട് പാലിൽ പിഴിഞ്ഞരപ്പിച്ച് പന്തീരടിപൂജയ്ക്ക് തനിയ്ക്ക് നേദിച്ചശേഷം കൊടുക്കാൻ ആവശ്യപ്പെടണമെന്നും അങ്ങനെയായാൽ ഭ്രാന്തന്റെ ഭ്രാന്ത് മാറുമെന്നുമായിരുന്നു സ്വപ്നത്തിൽ മഹാദേവന്റെ അരുളപ്പാട്.
പച്ചമരുന്ന് കഴിച്ചാൽ രണ്ടുനാഴിക (48 മിനിറ്റ്) കഴിയുമ്പോൾ ചെറുചൂടോടുകൂടി വെള്ളവും കൊടുക്കണമെന്നും പിന്നെ ഒരു നാഴിക (24 മിനിറ്റ്) കഴിയുമ്പോൾ അയാൾ ഛർദിയ്ക്കുമെന്നും അവസാനം ഉച്ചപ്പൂജയ്ക്ക് യക്ഷിയ്ക്ക് നേദിയ്ക്കുന്ന പാൽപ്പായസം കൂടി കൊടുത്താൽ ഭ്രാന്തന്റെ ഭ്രാന്ത് പൂർണ്ണമായും ഭേദമാകുമെന്നും കൂടി ഭഗവാൻ അരുൾ ചെയ്തു.
നായർ ഭഗവാൻ പറഞ്ഞതുപോലെയെല്ലാം ചെയ്യുകയും ഭ്രാന്തൻ പൂർണ്ണമായും രോഗമുക്തനാകുകയും ചെയ്തു.
ഈ വിവരം പിന്നീട് നാടൊട്ടുക്ക് പരന്നതോടെ ഒരുപാടാളുകൾ ഇവിടെ വരാനും ഈ മരുന്ന് സേവിയ്ക്കാനും തുടങ്ങി.
ഈ മരുന്നിന് ഉപയോഗിയ്ക്കുന്ന ചെടി തിരുവിഴ ദേശത്തല്ലാതെ മറ്റൊരു സ്ഥലത്തുമില്ല.
ഇതിന്റെ പേര് ആർക്കും അറിയില്ലെന്നുമാത്രമല്ല, പേര് പറയാൻ പോലും വിലക്ക് കല്പിയ്ക്കുന്നുണ്ട്.
ഇത് പറിച്ചെടുക്കാനുള്ള അവകാശം തലേക്കാട്ട് കുടുംബക്കാർക്കുതന്നെയാണ് ഇപ്പോഴും കല്പിച്ചുപോരുന്നത്.
ക്ഷേത്രക്കുളത്തിൽ കുളിച്ച് ചെടി പറിച്ചെടുത്തശേഷം അവർ അതെടുത്തുകൊണ്ടുവന്ന് മേൽശാന്തിയെ ഏല്പിയ്ക്കുന്നു.
തുടർന്ന് അത് ഇടിച്ചുപിഴിഞ്ഞശേഷം പാലിൽ കലക്കി പന്തീരടിപൂജാസമയത്ത് ഭക്തർക്ക് സമ്മാനിയ്ക്കുന്നു.
അങ്ങനെ ഭഗവാന് നേദിച്ച പാൽ കുടിയ്ക്കുന്ന ഭക്തർ, പിന്നീട് രണ്ടുനാഴിക കഴിയുമ്പോൾ ചെറുചൂടോടുകൂടി വെള്ളം കൂടി കുടിയ്ക്കുന്നു.
അതിനുശേഷം ഒരുനാഴിക കഴിയുമ്പോൾ അവർ ഛർദ്ദിയ്ക്കുകയും തുടർന്ന് ഉച്ചപ്പൂജാസമയത്ത് യക്ഷിയ്ക്ക് നേദിയ്ക്കുന്ന പാൽപ്പായസം കൊടുക്കുകയും ചെയ്യുന്നു.
ഇങ്ങനെയാണ് അവർ രോഗമുക്തി നേടുന്നത്.
കൈവിഷമുള്ളവർ ഛർദ്ദിയ്ക്കുമ്പോൾ അവർക്ക് കൈവിഷം കൊടുത്ത സാധനത്തിന്റെ എന്തെങ്കിലും ഭാഗം കാണാമെന്ന് വിശ്വസിയ്ക്കുന്നു.
അത് പൂർണ്ണമായും ദഹിയ്ക്കില്ലത്രേ!
ക്ഷേത്രത്തിലെ ആറാട്ടുദിവസമായ മീനമാസത്തിലെ തിരുവാതിരനാളിലൊഴികെ എല്ലാദിവസവും ഈ പച്ചമരുന്ന് വിതരണമുണ്ട്.
പന്തീരടിപൂജ ആറാട്ടിനുശേഷം രാത്രി നടത്തുന്നതുകൊണ്ടാണ് ആറാട്ടുദിവസം പച്ചമരുന്ന് വിതരണമില്ലാത്തത്.
കൈവിഷത്തിന് മാത്രമല്ല, കുഷ്ഠം , മഹോദരം , അപസ്മാരം തുടങ്ങിയവയ്ക്കും ഇത് ഉത്തമമായി കണക്കാക്കപ്പെടുന്നു.
മലയാളികളെക്കൂടാതെ തമിഴ്നാട് , കർണാടക , ആന്ധ്രാപ്രദേശ് , തെലങ്കാണ തുടങ്ങിയ സംസ്ഥാനങ്ങളിൽ നിന്നുള്ളവരും ഉത്തരേന്ത്യക്കാരുമെല്ലാം ഇവിടെ വരാറുണ്ട്.
അവർക്ക് താമസിയ്ക്കാൻ പ്രത്യേകം മുറികളും ഇവിടെ ഏർപ്പാടാക്കിയിട്ടുണ്ട്.
ഇത് സേവിച്ചവരിൽ നിരവധി പ്രശസ്തരുമുണ്ട്.
കൊല്ലവർഷം 1068-ൽ തിരുവിതാംകൂറിലെ അന്നത്തെ ഇളയരാജാവ് ഇവിടെ ദർശനത്തിന് വരികയും ഈ മരുന്ന് സേവിയ്ക്കുകയും ചെയ്യുകയുണ്ടായി.
ഈ മരുന്ന് ഉഗ്രവിഷമാണെന്ന് പറയപ്പെടുന്നു.
മരുന്ന് പാലിൽ കലക്കുമ്പോൾ ആദ്യം പച്ചയും പിന്നീട് നീലയും അതിനുശേഷം കടുംചുവപ്പും പിന്നെ കറുപ്പും അതും കഴിഞ്ഞ് മഞ്ഞയും അവസാനം തൂവെള്ളയുമാകും.
തിരുവിഴ ദേശത്തെ ചില അവിശ്വാസികൾ ഇത് ക്ഷേത്രത്തിൽ നേദിയ്ക്കാതെ സ്വയം ചേർത്തുകുടിച്ച് അപകടത്തിൽ പെട്ടതായി കഥകളുണ്ട്.
തന്മൂലം, ക്ഷേത്രത്തിൽ നേദിയ്ക്കേണ്ടത് അത്യാവശ്യമായി ഭക്തർ കണക്കാക്കുന്നു.
ഗർഭിണികളും ഹൃദ്രോഗികളും ഈ മരുന്ന് സേവിയ്ക്കാൻ പാടില്ല.
അതേസമയം, ഈ പച്ചമരുന്ന് വിതരണം ബുദ്ധമതത്തിന്റെ അവശേഷിപ്പായി ചരിത്രകാരന്മാർ കാണാറുണ്ട്.
അതുവഴി തിരുവിഴ ക്ഷേത്രം ഒരു ബുദ്ധക്ഷേത്രമായിരുന്നെന്ന് അവർ സ്ഥാപിയ്ക്കുന്നു.
തിരുവൈയാറു അണ്ണാസ്വാമി ഭാഗവതർ
തമിഴ്നാട്ടിലെ ഒരു ഗായകനും കഥാപ്രസംഗകനുമായിരുന്നു തിരുവൈയാറു അണ്ണാസ്വാമി ഭാഗവതർ .
ഇദ്ദേഹം ദൊരൈസ്വാമിജടാവല്ലഭരുടെയും ജാനകി അമ്മാളുടെയും മകനായി 1899-ൽ ജനിച്ചു.
ചാതിരിമംഗലം നടേശയ്യർക്കും കൊട്ടാരം രാമസുബ്ബശാസ്ത്രികൾക്കും ശിഷ്യപ്പെട്ട് സംഗീതവും സംസ്കൃതവും പഠിച്ചു.
പിന്നീട് ഹരികഥയിലേക്കാണ് ശ്രദ്ധ തിരിഞ്ഞത്.
അക്കാലത്തെ ഒരു കാഥികനായിരുന്ന തിരുപ്പഴണം പഞ്ചാപകേശ ശാസ്ത്രികളുടെ കീഴിലാണ് ഇദ്ദേഹം കഥാപ്രസംഗം പരിശീലിച്ചത്.
ഹരികഥാകാലക്ഷേപത്തിൽ സംഗീതത്തിന്റെ അതിപ്രസരം ഒരു കാലത്തു കൂടുതലായിരുന്നു.
സാഹിത്യം തീരെ അവഗണിക്കപ്പെട്ടുമിരുന്നു.
ഈ ദുഃസ്ഥിതി മാറ്റി സംഗീതസാഹിത്യങ്ങളുടെ സമതുലിതാവസ്ഥയെ വീണ്ടെടുത്ത് ഹരികഥയെ പരിഷ്കരിച്ചു പരിരക്ഷിച്ചതിൽ പ്രമുഖനും മുൻപനുമാണ് അണ്ണാസ്വാമി.
ഇതുകൊണ്ട് നവീകരിക്കപ്പെട്ട കഥാപ്രസംഗപ്രസ്ഥാനത്തിന്റെ സംഘാടകൻ എന്ന നിലയിൽ പരിഗണനാർഹനാണ് ഇദ്ദേഹമെന്നു പറയാം.
മദിരാശി സംഗീത നാടകസംഘവും സംഗീത അക്കാദമിയും ബഹുമതി നല്കി ഇദ്ദേഹത്തെ ആദരിച്ചിട്ടുണ്ട്.
ഹരികഥ പരിശീലിപ്പിക്കുന്നതിന് ആദ്യമായി തഞ്ചാവൂരിൽ സ്ഥാപിക്കപ്പെട്ട വിദ്യാലയത്തിന്റെ ഒന്നാമത്തെ പ്രധാനാധ്യാപകനായി നാലു വർഷം സേവനം അനുഷ്ഠിച്ചു.
1966-ൽ തിരുവയ്യാറിൽവച്ചു നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തിരുവൈയാറു അണ്ണാസ്വാമി ഭാഗവതർ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തിരുവുള്ളക്കാവ് ധർമ്മശാസ്താക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thiruvullakkavu_Dharmmasasthakshethram
തൃശ്ശൂർ ജില്ലയിൽ തൃശ്ശൂർ താലൂക്കിൽ ചേർപ്പ് പഞ്ചായത്തിൽ പെരുമ്പിള്ളിശ്ശേരി ദേശത്ത് സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് തിരുവുള്ളക്കാവ് ശ്രീധർമ്മശാസ്താക്ഷേത്രം .
പൂർണ്ണ, പുഷ്കല എന്നീ രണ്ട് പത്നിമരോടുകൂടിയ സ്വയംഭൂവായ ശാസ്താവാണ് ഇവിടെ മുഖ്യപ്രതിഷ്ഠ.
എന്നാൽ, വിദ്യാദേവതയായ സരസ്വതിയുടെ ശക്തമായ സാന്നിദ്ധ്യവും ക്ഷേത്രത്തിൽ സങ്കല്പിച്ചുവരുന്നുണ്ട്.
തന്മൂലം ഇവിടെ ശാസ്താവ് വിദ്യാകാരകനായി കണക്കാക്കപ്പെടുന്നു.
പടിഞ്ഞാറോട്ട് ദർശനം നൽകുന്ന ശാസ്താവിന് ഉപദേവനായി ഗണപതി മാത്രമേയുള്ളൂ.
കേരളത്തിൽ വിദ്യാരംഭത്തിന് പേരുകേട്ട ക്ഷേത്രങ്ങളിലൊന്നാണിത്.
മീനമാസത്തിലെ അത്തം നാളും മഹാനവമിയുമൊഴികെയുള്ള എല്ലാ ദിവസവും ഇവിടെ വിദ്യാരംഭമുണ്ടാകാറുണ്ട്.
പ്രശസ്തരും അപ്രശസ്തരുമായ നിരവധി ആളുകൾ ഇവിടെ ആദ്യാക്ഷരം കുറിച്ചവരിൽ പെടും.
നവരാത്രിയാണ് ക്ഷേത്രത്തിലെ പ്രധാന ആണ്ടുവിശേഷം.
ഒമ്പതുദിവസവും ഇവിടെ അതിപ്രാധാന്യത്തോടെ ആചരിച്ചുവരുന്നു.
കൂടാതെ, മീനമാസത്തിൽ വരുന്ന ആറാട്ടുപുഴ പൂരവും അതിവിശേഷമായി ആചരിച്ചുവരുന്നു.
തിരുവുള്ളക്കാവ് ക്ഷേത്രോത്പത്തിയെക്കുറിച്ച് അധികം കഥകളൊന്നും ലഭ്യമല്ല.
സ്വയംഭൂസങ്കല്പത്തിലുള്ള ശാസ്താവായതിനാൽ ക്ഷേത്രം നിൽക്കുന്ന സ്ഥലം ഒരുകാലത്ത് വനമായിരുന്നിരിയ്ക്കാനും അവിടെ പുല്ലുചെത്താൻ വന്ന ആരെങ്കിലും ഇവിടെയുള്ള ശിലയിൽ കൊത്തിയപ്പോൾ രക്തപ്രവാഹമുണ്ടായതാകാനും തുടർന്ന് വിവരമറിഞ്ഞെത്തിയ നാട്ടുപ്രമാണിമാർ ക്ഷേത്രം പണിതതാകാനുമാണ് സാധ്യത.
ക്ഷേത്രത്തിന്റെ പേരിന്റെ കൂടെ 'കാവ്' എന്നുള്ളത് ഈ വിശ്വാസം ബലപ്പെടുത്തുന്നു.
പരശുരാമൻ സ്ഥാപിച്ച പുരാതനകേരളത്തിലെ 32 ബ്രാഹ്മണഗ്രാമങ്ങളിൽ ഏറെ പ്രാധാന്യമുള്ള ഗ്രാമമായിരുന്ന പെരുവനം ഗ്രാമത്തിലെ പ്രധാന ക്ഷേത്രമാണ് തിരുവുള്ളക്കാവ്.
പെരുവനം ഗ്രാമത്തിന്റെ രക്ഷകന്റെ ഭാവത്തിലാണ് ശാസ്താവ് ആരാധിയ്ക്കപ്പെടുന്നത്.
പെരുവനത്തെ ഗ്രാമക്ഷേത്രമായ പ്രസിദ്ധമായ ശിവക്ഷേത്രത്തിലെ മുഖ്യപ്രതിഷ്ഠയായ ഇരട്ടയപ്പന്റെ പുത്രനായാണ് ശാസ്താവിനെ കാണുന്നത്.
ഇരട്ടയപ്പന്റെ ഉള്ളംകയ്യിലുള്ള ശാസ്താവ്, തന്മൂലം, തിരുവുള്ളക്കാവ് ശാസ്താവ് എന്നറിയപ്പെട്ടു എന്നാണ് വിശ്വാസം.
വിദ്യാകാരകത്വം
മറ്റുള്ള ശാസ്താക്ഷേത്രങ്ങളിൽ നിന്ന് ഒരുപാട് വ്യത്യാസമുള്ള ഒരു സങ്കല്പമാണ് ഇവിടെയുള്ളത്.
വിദ്യാകാരകനായ ശാസ്താവ് എന്ന സങ്കല്പം തന്നെയാണ് അത്.
സാധാരണയായി വിദ്യാഭ്യാസത്തിന്റെയും ബുദ്ധിവർദ്ധനവിന്റെയും ദേവതകളായി ആരാധിച്ചുവരാറുള്ളത് ഗണപതി, സരസ്വതി, ദക്ഷിണാമൂർത്തി തുടങ്ങിയവരെയാണ്.
ഇവിടെയുള്ള ശാസ്താവിന് വിദ്യാകാരകത്വം ലഭിച്ചതിനുപിന്നിൽ ഒരു ഐതിഹ്യമുണ്ട്.
ദീർഘകാലം ക്ഷേത്രത്തിലെ ശാന്തിക്കാരനായി സേവനമനുഷ്ഠിയ്ക്കുകയായിരുന്ന പട്ടത്ത് വാസുദേവൻ ഭട്ടതിരി, തീർത്തും മന്ദബുദ്ധിയും സംസാരിയ്ക്കാൻ ബുദ്ധിമുട്ടനുഭവിച്ചിരുന്ന വ്യക്തിയുമായിരുന്നു.
ഇതുമൂലം മറ്റുള്ള ബ്രാഹ്മണർ അദ്ദേഹത്തെ  അപമാനിയ്ക്കാൻ കിട്ടുന്ന ഒരവസരവും വെറുതെയാക്കിയിരുന്നില്ല.
കാണുമ്പോഴെല്ലാം അവർ 'വാതു' എന്നുവിളിച്ച് ഭട്ടതിരിയെ കളിയാക്കുമായിരുന്നു.
ഇതെല്ലാം കൊണ്ട് ദുഃഖിതനായ ഭട്ടതിരി, ഒരു ദിവസം ക്ഷീണിച്ച് ഊട്ടുപുരയിൽ തന്നെ കിടന്നുറങ്ങി.
ഉറങ്ങാൻ പോകുന്നതിനുമുമ്പ് ഒരു കദളിപ്പഴം കാണാനിടയായ അദ്ദേഹം, അത് കഴിച്ചാണ് കിടന്നുറങ്ങിയത്.
പിറ്റേന്ന് രാവിലെ എഴുന്നേറ്റ ഭട്ടതിരി, തികച്ചും അദ്ഭുതകരമായ ഒരു വസ്തുതയാണ് ശ്രദ്ധിച്ചത്: തന്റെ ബുദ്ധിയ്ക്ക് കൂടുതൽ തെളിച്ചമുണ്ടായിരിയ്ക്കുകയും സംസാരിയ്ക്കാനുള്ള ബുദ്ധിമുട്ട് നീങ്ങുകയും ചെയ്തിരിയ്ക്കുന്നു!
മാത്രമല്ല, സ്വന്തമായി ശ്ലോകങ്ങൾ സൃഷ്ടിയ്ക്കാനും കഴിവുണ്ടായിരിയ്ക്കുന്നു!
ആ സമയത്ത് കത്തിക്കൊണ്ടിരുന്ന വിറകടുപ്പ് കാണാനിടയായ ഭട്ടതിരി അപ്പോൾത്തന്നെ ഒരു ശ്ലോകം സൃഷ്ടിച്ചു.
അത് ഇപ്രകാരമായിരുന്നു: “ വിറകെടുപ്പാൻ വിറകെടുത്തു
വിറ കെടുത്തൂ വിറ കെടുത്തി!
ഭട്ടതിരി ഇപ്രകാരം ശ്ലോകം ചൊല്ലുന്നത് ക്ഷേത്രത്തിന്റെ കഴകക്കാരിയായ ഒരു വാരസ്യാർ കേൾക്കാനിടയായി.
സംഭവമറിഞ്ഞ് ഊട്ടുപുരയിലെത്തിയ അവർ ഇതിന്റെ രഹസ്യം അന്വേഷിച്ചപ്പോഴാണ് ഭട്ടതിരി കഴിച്ച പഴത്തിന്റെ തൊലി കാണാനിടയായത്.
ഇതായിരിയ്ക്കും കാരണമെന്ന് വിചാരിച്ച വാരസ്യാർ, ആ പഴത്തൊലി അകത്താക്കുകയും അവരും പണ്ഡിതയായിത്തീരുകയും ചെയ്തു.
പിന്നീട് ഭട്ടതിരിയെ കാണാനിടയായ മറ്റുള്ള ബ്രാഹ്മണർ അദ്ദേഹത്തെ പതിവുപോലെ കളിയാക്കിയപ്പോൾ അവരുടെ വാക്കുവച്ച് ശ്ലോകമുണ്ടാക്കി അദ്ദേഹം അവരെ ഞെട്ടിച്ചു!
തങ്ങളെക്കാൾ വലിയ പണ്ഡിതനായി ഭട്ടതിരി മാറിയെന്ന് മനസ്സിലാക്കിയ അവർ അദ്ദേഹത്തിനുമുന്നിൽ സാഷ്ടാംഗം പ്രണമിച്ചു.
അങ്ങനെ മഹാപണ്ഡിതനായി മാറിയ ഭട്ടതിരിയാണ് പിന്നീട് യമകകവിതകൾ രചിയ്ക്കുന്നതിൽ അതിവിദഗ്ധനായി മാറിയ വാസുദേവകവി .
ഈ സംഭവം പിന്നീട് കൂടുതൽ ആളുകൾക്കിടയിൽ പ്രസിദ്ധമായതോടെ തിരുവുള്ളക്കാവ് ശാസ്താവിന് വിദ്യാകാരകത്വമുണ്ടെന്നൊരു വിശ്വാസം പരക്കേ പടർന്നു.
അതോടെ ക്ഷേത്രത്തിൽ നിത്യേന വിദ്യാരംഭം തുടങ്ങി.
ഭട്ടതിരി കഴിച്ച പഴത്തിന്റെ തൊലി കഴിച്ച് പണ്ഡിതയായി മാറിയ വാരസ്യാരുടെ പിന്മുറക്കാർക്കാണ് കുട്ടികളെ എഴുതിയ്ക്കാനുള്ള അവകാശം.
പ്രശസ്തരും അപ്രശസ്തരുമായ നിരവധി ആളുകൾ ഇവിടെ നിത്യേന വന്ന് വിദ്യാരംഭം കുറിച്ചിട്ടുണ്ട്.
പ്രശസ്ത കവികളായിരുന്ന ചങ്ങമ്പുഴ കൃഷ്ണപിള്ള , പി. ഭാസ്കരൻ , കൊടുങ്ങല്ലൂർ കുഞ്ഞിക്കുട്ടൻ തമ്പുരാൻ തുടങ്ങിയവരെ എഴുത്തിനിരുത്തിയത് ഇവിടെ വച്ചാണ്.
ഇവരെല്ലാവരും അതിപ്രസിദ്ധരായിത്തീരുകയും ചെയ്തു.
ഔപചാരികമായ വിദ്യാരംഭത്തിനുപുറമേ ക്ഷേത്രമതിലകത്തും പുറത്തുമുള്ള ചുവരുകളിലും വിദ്യാരംഭമന്ത്രവും അക്ഷരമാലയും അക്കങ്ങളും കുറിച്ചുവയ്ക്കുന്നത് ഇവിടെ സ്ഥിരം കാഴ്ചയാണ്.
വർഷത്തിൽ 363 ദിവസവും വിദ്യാരംഭം നടക്കുന്ന ക്ഷേത്രമാണിത്.
മീനമാസത്തിലെ അത്തം നാളും മഹാനവമിയും മാത്രമാണ് ഇവിടെ വിദ്യാരംഭമില്ലാത്ത ദിവസങ്ങൾ.
മീനമാസത്തിലെ അത്തം നാളിൽ ശാസ്താവ് ഗ്രാമരക്ഷയ്ക്ക് പോകുന്നതുകൊണ്ടും മഹാനവമി അടച്ചുപൂജാദിവസമായതുകൊണ്ടുമാണ് അന്നേദിവസങ്ങളിൽ വിദ്യാരംഭമില്ലാത്തത്.
വിജയദശമിനാളിൽ ഇവിടെ വൻ തിരക്കാണുണ്ടാകുന്നത്.
പുറത്തേക്കുള്ള കണ്ണികൾ http://harivarasanam.in/ml/temple.asp?
ID=14%5Bപ്രവർത്തിക്കാത്ത+കണ്ണി%5D
തിരുവിഴ ജയശങ്കർ ഇംഗ്ലീഷ് വിലാസം https://ml.wikipedia.org/wiki/Thiruvizha_jayashankar
പ്രശസ്ത നാദസ്വരവിദ്വാനാണ് തിരുവിഴ ജയശങ്കർ .
ആലപ്പുഴ ജില്ലയിലെ ചേർത്തലയ്ക്കടുത്ത തിരുവിഴയിൽ ഒരു അമ്പലവാസി കുടുംബത്തിലാണ് ജയശങ്കർ ജനിച്ചത്.
പാരമ്പര്യമായി നാദസ്വരവിദ്വാന്മാരുടെ കുടുംബമാണ് അദ്ദേഹത്തിന്റേത്.
നാഗസ്വര വിദ്വാനായിരുന്ന പിതാവ് തിരുവിഴ രാഘവപണിക്കരിൽ നിന്നു തന്നെയാണ് അദ്ദേഹം നാഗസ്വര വാദനത്തിന്റെ ബാലപാഠങ്ങൾ സ്വായത്തമാക്കിയതു്.
പിതാവിൽ നിന്നും നാഗസ്വരവാദനം സ്വായത്തമാക്കിയ ജയശങ്കർ പതിനാറാം വയസ്സിൽ കായംകുളത്തിനടുത്തുള്ള പത്തിയൂർ ദേവീക്ഷേത്രത്തിലാണ് അരങ്ങേറ്റം കുറിച്ചത്.
ബി. എ. ബിരുദം നേടിയത്തിന് ശേഷം തൃപ്പൂണിത്തുറ ആർ. എൽ. വി. അക്കാദമി, തിരുവനന്തപുരം സ്വാതി തിരുനാൾ സംഗീത കോളേജ് എന്നിവിടങ്ങളിൽ നിന്നായി ഗാനഭൂഷണവും ഗാനപ്രവീണയും നേടി.
ഗാനഗന്ധർവ്വൻ യേശുദാസ് തൃപ്പൂണിത്തുറ ആർ. എൽ. വി. അക്കാദമിയിൽ അദ്ദേഹത്തിന്റെ സഹപാഠിയായിരുന്നു.
പുരസ്കാരങ്ങൾ 2005 ലെ ഗുരുവായൂർ പുരസ്കാരം.
2007 ലെ സംഗീത സംപൂർണ്ണ പുരസ്കാരം.
തമിഴ്നാട് സർക്കാരിൻറെ കലൈമാമണി പുരസ്കാരം കേരള സംഗീത നാടക അക്കാദമി പുരസ്കാരം.
കേന്ദ്ര സംഗീത നാടക അക്കാദമി പുരസ്കാരം.
(2013) ചെമ്പൈ സ്മാരക പുരസ്കാരം (2021) പുറത്തേക്കുള്ള കണ്ണികൾ തിരുവിഴ ജയശങ്കറിൻറെ നാഗസ്വര വാദനം ഇവിടെ കേൾക്കാം.
THIRUVIZHA JAYASHANKAR - PERFORMING LIVE AT KALIKOTTA, MUVATTUPUZHA.
Archived 2013-04-09 at the Wayback Machine .
അവലംബം ↑ സർവ്വ വിജ്ഞാനകോശം ↑ {{ cite news }} : Check date values in: | date= ( help ) ↑ PROMINENT INDIAN PERSONALITIES ↑ A musical treat for aficionados ↑ ↑ http://pib.nic.in/newsite/PrintRelease.aspx?relid=100813 ↑ "ഗുരുവായൂർ ചെമ്പൈ പുരസ്കാരം തിരുവിഴ ജയശങ്കറിന്" https://www.manoramaonline.com/news/latest-news/2021/11/10/guruvayur-chembai-puraskaram-for-thiruvizha-jayashankar.amp.html
തിരുവെള്ളൂർ ശ്രീ മഹാദേവർക്ഷേത്രം
ശിവാലയ ഓട്ടം കൊണ്ട് പ്രസിദ്ധമായ തമിഴ് നാട്ടിലെ മുഞ്ചിറ ക്ഷേത്രങ്ങളുടെ പരമ്പരയിൽപ്പെട്ട ക്ഷേത്രം.
തിരുവനന്തപുരം താലൂക്കിൽ അണ്ടൂർക്കോണം പഞ്ചായത്തിൽ തിരുവെള്ളൂരിലാണ് ക്ഷേത്രം സ്ഥിതി ചെയ്യുന്നത്.
തിരുവേഗപ്പുറ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thiruvegapura_Gramapanchayath തിരുവേഗപ്പുറ തിരുവേഗപ്പുറ 10°49′N 76°07′E ﻿ / ﻿ 10.81°N 76.12°E ﻿ / 10.81; 76.12 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല പാലക്കാട് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം പട്ടാമ്പി ലോകസഭാ മണ്ഡലം പാലക്കാട് ഭരണസ്ഥാപനങ്ങൾ പ്രസിഡന്റ് വൈസ് പ്രസിഡന്റ് സെക്രട്ടറി വിസ്തീർണ്ണം 20.46 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 26562 ജനസാന്ദ്രത 1298/ ച.
മീ കോഡുകൾ • തപാൽ • ടെലിഫോൺ 679308 + സമയമേഖല UTC +5:30 പ്രധാന ആകർഷണങ്ങൾ
പാലക്കാട്  ജില്ലയിലെ പട്ടാമ്പി താലൂക്കിൽ പട്ടാമ്പി ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ തിരുവേഗപ്പുറ ഗ്രാമപഞ്ചായത്ത് .
പാലക്കാട് ജില്ലയുടെ വടക്കു പടിഞ്ഞാറെ അറ്റത്ത് ഭാരതപ്പുഴയുടെയും തൂതപ്പുഴയുടെയും ഇടയിലുള്ള പ്രദേശമാണ് തിരുവേഗപ്പുറ.
20.46 ചതുരശ്ര കിലോമീറ്ററാണ് തിരുവേഗപ്പുറയുടെ വിസ്തീർണ്ണം.
വിളയൂർ , കൊപ്പം , മുതുതല , പരതൂർ , ഇരിമ്പിലയം , എടയൂർ , മൂർക്കനാട് എന്നീ പഞ്ചായത്തുകൾ തിരുവേഗപ്പുറയുമായി അതിർത്തി പങ്കിടുന്നു.
Census data 2001 ഇതും കാണുക കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ തിരുവേഗപ്പുറ ഗ്രാമപഞ്ചായത്ത് Archived 2016-05-21 at the Wayback Machine .
തിരുവേഗപ്പുറ ഇംഗ്ലീഷ് വിലാസം https://ml.wikipedia.org/wiki/Thiruvegappura തിരുവേഗപ്പുറ തിരുവേഗപ്പുറ 10°52′23″N 76°07′30″E ﻿ / ﻿ 10.873°N 76.125°E ﻿ / 10.873; 76.125 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല പാലക്കാട് ഭരണസ്ഥാപനം(ങ്ങൾ) പഞ്ചായത്ത് പ്രസിഡന്റ് m a സമദ് ' ' വിസ്തീർണ്ണം 20.46 ചതുരശ്ര കിലോമീറ്റർ ജനസംഖ്യ 26562 ജനസാന്ദ്രത 1298/ ച.
മീ കോഡുകൾ • തപാൽ • ടെലിഫോൺ 679304 +466 സമയമേഖല UTC +5:30 പ്രധാന ആകർഷണങ്ങൾ തിരുവേഗപ്പുറ ശ്രീമഹാക്ഷേത്രം, ഭ്രാന്താചലം ക്ഷേത്രം, രായിരനെല്ലൂർ മല
കേരളത്തിൽ പാലക്കാട് ജില്ലയിലെ പട്ടാമ്പി താലൂക്കിൽ തൂതപ്പുഴയുടെ തീരത്തു സ്ഥിതി ചെയ്യുന്ന ഒരു  ഗ്രാമമാണ്‌ തിരുവേഗപ്പുറ .
പാലക്കാട്- മലപ്പുറം ജില്ലകളുടെ അതിർത്തിയിലാണ്‌ ഈ ഗ്രാമം സ്ഥിതി ചെയ്യുന്നത്.
ഇത് പഴയ മലബാർ ജില്ലയുടെ വള്ളുവനാട് താലൂക്കിൽ പെടുന്നു.
കേരളത്തിലെ മഹാക്ഷേത്രങ്ങളുടെ ഗണത്തിൽപ്പെടുന്ന തിരുവേഗപ്പുറ ശ്രീമഹാക്ഷേത്രം ഇവിടത്തെ പ്രധാന ആകർഷണമാണ്.
നാട്യാചാര്യവിദൂഷകരത്നം പത്മശ്രീ മാണി മാധവചാക്യാർ വർഷങ്ങളോളം ഇവിടത്തെ കൂത്തമ്പലത്തിൽ കൂത്തു നടത്തിയിരുന്നു.
തിരുവേഗപ്പുറ ശ്രീമഹാക്ഷേത്രം പ്രശസ്തരായ വ്യക്തികൾ
സാമൂതിരി രാജാക്കന്മാരിൽ പ്രഗൽഭനും കൃഷ്ണഗീതി കർത്താവുമായ മാനവേദൻരാജയുടെ ഗുരു തിരുവേഗപ്പുറ ആനായത്ത് കൃഷ്ണപ്പിഷാരോടിയായിരുന്നു.
മഹാകവി ഉള്ളുർ അദ്ദേഹത്തിന്റെ കേരള സാഹിത്യചരിത്രത്തിൽ ‍(അദ്ധ്യായം 33) ഇക്കാര്യം പരാമർശിക്കുന്നുണ്ട്.
പൂർവ്വഭാരത ചമ്പുവിന്റെ വ്യാഖ്യാനമായ കൃഷ്ണീയം, കൃഷ്ണപ്പിഷാരോടിയാൽ എഴുതപ്പെട്ടതാണ്.
മാനവിക്രമൻ സാമൂതിരിയുടെ സദസ്യരായിരുന്ന പതിനെട്ടരക്കവികളിൽ അഞ്ചുപേർ (ജാതവേദസ്സ്, നാരായണൻ, അഷ്ടമൂർത്തി. രാമൻ, ഉദയൻ എന്നിവർ) തിരുവേഗപ്പുറക്കാരായിരുന്നു.
തിരുവേഗപ്പുറ നമ്പൂതിരിമാർ എന്ന പേരിലാണ് ഇവർ അറിയപ്പെട്ടിരുന്നത്.
പ്രശസ്ത ജാലവിദ്യക്കാരനായിരുന്ന പ്രൊഫസർ വാഴക്കുന്നം , ശാകുന്തളം, കർണഭാരം, വിക്രമോർവശീയം എന്നീ സംസ്കൃത കൃതികൾ മലയാളത്തിലേയ്ക് തർജമ ചെയ്ത ചെറുളിയിൽ കുഞ്ഞുണ്ണി നമ്പീശൻ (ഇദ്ദേഹം പ്രശസ്ത മലയാളം കവയിത്രി ബാലാമണിയമ്മയുടെ ഗുരുവായിരുന്നു)‍, പ്രശസ്ത ചെണ്ടവാദ്യ വിദ്വാൻ തിരുവേഗപ്പുറ രാമപ്പൊതുവാൾ, നോബൽ സമ്മാന ജേതാവായ സർ സി.വി.രാമന്റെ ശിഷ്യനും പ്രശസ്ത ശാസ്ത്രജ്ഞനുമായ ടി.എം.കെ.നെടുങ്ങാടി, കോഴിക്കോടൻ എന്ന തൂലികാനാമത്തിൽ അറിയപ്പെടുന്ന പ്രശസ്ത ചലച്ചിത്രനിരൂപകൻ കെ. അപ്പുക്കുട്ടൻ നായർ എന്നിവർ തിരുവേഗപ്പുറക്കാരായിരുന്നു.
പറയിപെറ്റ പന്തിരുകുലത്തിലെ പ്രധാനിയായ നാറാണത്ത് ഭ്രാന്തന്റെ വിഹാരകേന്ദ്രമായിരുന്ന രായിരനെല്ലുർ മലയും ദേവീക്ഷേത്രവും സമീപ ഗ്രാമത്തിലാണ്.
മലമുകളിലേക്ക്‌ വലിയ കല്ല് ഉരുട്ടിക്കയറ്റി തിരിച്ചു തഴേയ്ക്ക് തള്ളിയിടുന്നതും ഉറക്കെച്ചിരിക്കുന്നതും അദ്ദേഹത്തിന്റെ രീതിയായിരുന്നു.
തന്റെ തത്ത്വശാസ്ത്രങ്ങൾ അദ്ദേഹം വ്യത്യസ്തമായരീതിയിൽ സമൂഹത്തെ ധരിപ്പിയ്ക്കുമായിരുന്നു.
കൂടാതെ നാറാണത്തുഭ്രാന്തനെ കെട്ടിയിട്ടിരുന്നു എന്നുകരുതപ്പെടുന്ന ഭ്രാന്താചലം ക്ഷേത്രം എന്ന ഒരു ക്ഷേത്രവും ഈ ഗ്രാമത്തിലുണ്ട്.
പാറമുകളിലുള്ള ഈ ക്ഷേത്രത്തിലെ ആൽമരത്തിൽ ഇരുമ്പു ചങ്ങല ഇന്നും കാണാം.
ചിത്രശാല Thiruvegappura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തൂതപ്പുഴ-ഒരു വേനൽക്കാലദൃശ്യം തൂതപ്പുഴപ്പാലം - തിരുവേഗപ്പുറ
നാഗാലാൻഡ് (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Nagaland_(Lok_Sabha_constituency)
വടക്കുകിഴക്കൻ സംസ്ഥാനമായ നാഗാലാൻഡിലെ ഏക ലോക്സഭ (ഇന്ത്യൻ പാർലമെന്റിന്റെ താഴത്തെ സഭ) മണ്ഡലം ആണ് നാഗാലാൻഡ് ലോകസഭാ മണ്ഡലം .
1967 ൽ  ആദ്യമായി പൊതുതെരഞ്ഞെടുപ്പിൽ പങ്കെടുത്തു.
പാർലമെന്റിന്റെ ആദ്യ അംഗം (എം‌പി) നാഗാലാൻഡ് നാഷണലിസ്റ്റ് ഓർഗനൈസേഷന്റെ എസ്‌സി ജാമിർ ആയിരുന്നു.
1969 ൽ ഇന്ത്യൻ ഭരണഘടനയുടെ ഇരുപത്തിമൂന്നാം ഭേദഗതി പട്ടികജാതിക്കാർക്ക് സീറ്റ് സംവരണം നിർത്തിവച്ചു.
നാഷണലിസ്റ്റ് ഡെമോക്രാറ്റിക് പ്രോഗ്രസീവ് പാർട്ടിയിലെ ടോക്കെഹോ യെപ്തോമി ആണ് നിലവിലെ ലോകസഭാംഗം
1971 ലെ തിരഞ്ഞെടുപ്പിൽ യുണൈറ്റഡ് ഫ്രണ്ട് ഓഫ് നാഗാലാൻഡ് പാർട്ടിയിലെ എ. കെവിച്ചുസ ജമീറിനെ പരാജയപ്പെടുത്തി.
യുണൈറ്റഡ് ഡെമോക്രാറ്റിക് ഫ്രണ്ടിലെ റാനോ എം. ഷൈസ 1977 ലെ തിരഞ്ഞെടുപ്പിൽ തിരഞ്ഞെടുക്കപ്പെട്ടു.
1980 ലെ തിരഞ്ഞെടുപ്പിൽ സ്വതന്ത്ര സ്ഥാനാർത്ഥിയായ ചിങ്‌വാങിനെ തിരഞ്ഞെടുത്തു.
1984 ലെ അടുത്ത തിരഞ്ഞെടുപ്പിനായി ചിങ്‌വാങ് ഇന്ത്യൻ നാഷണൽ കോൺഗ്രസിൽ (ഐ‌എൻ‌സി) ചേർന്നു.
ഐ‌എൻ‌സിയുടെ ഷിക്കിനോ സാം 1989 ലെ തിരഞ്ഞെടുപ്പിൽ വിജയിച്ചു.
1991-98 വരെ ഇം‌ചലെമ്പ ഈ നിയോജകമണ്ഡലത്തിന്റെ എംപിയായിരുന്നു ആദ്യം നാഗാലാൻഡ് പീപ്പിൾസ് കൗൺസിൽ അംഗമായും പിന്നീട് ഐ‌എൻ‌സി അംഗമായും.
1998-2004 വരെ ഐ‌എൻ‌സിയുടെ കെ. അസുങ്‌ബ സംഘം ഈ നിയോജകമണ്ഡലത്തെ പ്രതിനിധീകരിച്ചു.
2004 മുതൽ ഈ മണ്ഡലത്തെ നാഗാലാൻഡ് പീപ്പിൾസ് ഫ്രണ്ട് അംഗം പ്രതിനിധീകരിക്കുന്നു.
ഡബ്ല്യു. വാങ്‌യു കോന്യക് 2004–09 വരെ എംപിയായിരുന്നു.
2009 ൽ സി എം ചാങ് സീറ്റ് നേടി.
ലോകസഭാംഗങ്ങൾ തിരഞ്ഞെടുപ്പ് അംഗം പാർട്ടി 1967 എസ്‌സി ജാമിർ നാഗാലാൻഡ് നാഷണലിസ്റ്റ് ഓർഗനൈസേഷൻ 1971 എ. കെവിച്ചുസ നാഗാലാൻഡിന്റെ യുണൈറ്റഡ് ഫ്രണ്ട് 1977 റാനോ എം. ഷൈസ യുണൈറ്റഡ് ഡെമോക്രാറ്റിക് ഫ്രണ്ട് 1980 ചിങ്‌വാങ് കോന്യാക് സ്വതന്ത്ര 1984 ഇന്ത്യൻ നാഷണൽ കോൺഗ്രസ് 1989 ഷിക്കിഹോ സെമ 1991 ഇംചലെമ്പ നാഗാലാൻഡ് പീപ്പിൾസ് കൗൺസിൽ 1996 ഇന്ത്യൻ നാഷണൽ കോൺഗ്രസ് 1998 കെ. അസുങ്‌ബ സംഘം 1999 2004 ഡബ്ല്യു. വാങ്‌യു കോന്യാക് നാഗാലാൻഡ് പീപ്പിൾസ് ഫ്രണ്ട് 2009 മുഖ്യമന്ത്രി ചാങ് 2014 നീഫിയു റിയോ 2018 (വോട്ടെടുപ്പ് പ്രകാരം) ടോക്കെഹോ യെപ്തോമി നാഷണലിസ്റ്റ് ഡെമോക്രാറ്റിക് പ്രോഗ്രസീവ് പാർട്ടി 2019 തിരഞ്ഞെടുപ്പ് ഫലങ്ങൾ
ആദ്യ തെരഞ്ഞെടുപ്പിൽ നാഗാലാൻഡ് നാഷണലിസ്റ്റ് ഓർഗനൈസേഷൻ സ്ഥാനാർത്ഥി എസ്‌സി ജാമിർ എതിരില്ലാതെ തിരഞ്ഞെടുക്കപ്പെടുകയും നാലാം ലോക്സഭയിൽ ഈ മണ്ഡലത്തെ പ്രതിനിധീകരിക്കുകയും ചെയ്തു.
പൊതുതെരഞ്ഞെടുപ്പ് 1971
നാഗാലാൻഡിലെ യുണൈറ്റഡ് ഫ്രണ്ടിന്റെ എ. കെവിച്ചുസ തിരഞ്ഞെടുപ്പിൽ വിജയിക്കുകയും അഞ്ചാം ലോക്സഭയിൽ മണ്ഡലത്തെ പ്രതിനിധീകരിക്കുകയും ചെയ്തു.
പൊതുതെരഞ്ഞെടുപ്പ് 1977
യുണൈറ്റഡ് ഡെമോക്രാറ്റിക് ഫ്രണ്ട് പാർട്ടിയിലെ റാനോ എം. ഷൈസ ഈ സീറ്റ് നേടി ആറാമത് ലോക്സഭയിൽ മണ്ഡലത്തെ പ്രതിനിധീകരിച്ചു .
പൊതുതെരഞ്ഞെടുപ്പ് 1980
സ്വതന്ത്ര സ്ഥാനാർത്ഥി ചിങ്‌വാങ് തിരഞ്ഞെടുപ്പിൽ വിജയിക്കുകയും ഏഴാം ലോക്‌സഭയിൽ മണ്ഡലത്തെ പ്രതിനിധീകരിക്കുകയും ചെയ്തു.
ചിങ്‌വാങ് ഐ‌എൻ‌സിയിൽ ചേർന്നു, സീറ്റ് പിടിച്ച് എട്ടാം ലോക്സഭയിൽ മണ്ഡലത്തെ പ്രതിനിധീകരിച്ചു .
പൊതുതെരഞ്ഞെടുപ്പ് 1989